b'\n_START_ARTICLE_\nJaslice\n_START_PARAGRAPH_\nJaslice so kipci ali slike, postavljeni za bo\xc5\xbei\xc4\x8dne praznike kot ponazoritev Kristusovega rojstva. Zna\xc4\x8dilne so za Rimskokatoli\xc5\xa1ko cerkev in Katoli\xc5\xa1ke cerkve vzhodnega obreda.\n_START_SECTION_\nZgodovina jaslic\n_START_PARAGRAPH_\nPrva znana upodobitev \xc5\xbeivih jaslic sega v leto 1223, ko je sv. Fran\xc4\x8di\xc5\xa1ek Asi\xc5\xa1ki v Grecciu (Italija) obhajal bo\xc5\xbei\xc4\x8dni ve\xc4\x8der v votlini nad vasjo. _NEWLINE_Na Slovenskem so prvi postavili jaslice jezuiti. To je bilo v cerkvi sv. Jakoba v Ljubljani leta 1644. V njih so poldrugi meter visoke skulpture, kipi, ki v zaporednih razli\xc4\x8dnih prizorih predstavljajo bo\xc5\xbei\xc4\x8dne skrivnosti.\n_START_SECTION_\nZna\xc4\x8dilnosti\n_START_PARAGRAPH_\nFigure so v poljubni velikosti. Lahko so iz lesa, kamna, gline, izrezane iz papirja. Postavljene so na podlago iz mahu ali trave. Ponekod pripravijo tudi \xc5\xbeive jaslice - v Sloveniji so tovrstne najbolj znane v Postojnski jami, ali pa ledene jaslice (Mojstrana). Na Brezjah se nahaja muzej, kjer so na ogled jaslice iz vsega sveta.'